Diari Oficial de la Generalitat Valenciana


Sumari del DOGV 9201, del 25-10-2021 (2021/10603)

Información pública del programa de actuación integrada de la unidad de ejecución número 29 del Plan General de Ordenación Urbana.
----------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10952


Data del document
:   29-09-2021

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Información pública del programa de actuación integrada de la unidad de ejecución número 29 del Plan General de Ordenación Urbana. [2021/10632]  
Aprovació per l'Ajuntament ple de Benicàssim del Programa d'actuació integrada de la unitat d'execució núm. 29 a petició de la mercantil Atlas Real Estate, SLU.  
Per l'Ajuntament ple de Benicàssim, en sessió ordinària celebrada el 17 de setembre de 2021, s'ha adoptat l'acord d'aprovació del PAI de la unitat d'execució núm. 29 a petició de la mercantil Atlas Real Estate, SLU, que, en la part dispositiva, diu així:  
  
«Primer. Aprovar el Programa d'actuació integrada de la unitat d'execució núm. 29 del PGOU de Benicàssim presentat per la mercantil Atlas Real Estate, SLU, en règim de gestió per propietaris, composta per programa, proposició juridicoeconòmica, conveni urbanístic, projecte d'urbanització i projecte de reparcel·lació voluntària, amb les següents condicions:  
a) Els punts de llum, tant situació com canalitzacions, s'haurà de replantejar abans de l'inici de les obres amb els tècnics municipals, a fi d'evitar que la proximitat als arbres puga afectar la il·luminació.  
  
b) Els models de columnes, lluminàries, equips, fins i tot RAL, no definits clarament en pressupost, s'haurà de confirmar amb els tècnics municipals abans de la seua instal·lació.  
c) Dels exemplars de Pinus halepensis proposats a eliminar, hauran de conservar-se aquells espècimens que, la seua estructura principal (tronc principal), se situen dins del jardí (EL-1), raó per la qual a aquells que es mantinguen, se'ls haurà de realitzar podes de reformació, neteja, aclarida i seguretat.  
d) El projecte d'urbanització ha de comptar amb informes favorables dels serveis municipals competents i del TMA, i se'n condicionarà,si és el cas, l'aprovació al que assenyalen aquests informes.  
e) El CT projectat haurà d'adossar-se a la zona de reculada de 2 metres mesurats des de l'alineació oficial expedida per l'Ajuntament.  
  
f) En les zones públiques (zones per als vianants o espais lliures) s'implantaran els vèrtexs o punts topogràfics de referència necessaris per a fer i assegurar el replanteig de les alineacions. Aquests punts tindran les característiques físiques de la xarxa topogràfica municipal i s'hi integraran de conformitat amb el que informe la topògrafa municipal.  
  
g) Es presentarà una còpia original i degudament signada en paper de tota la documentació.  
  
Segon. Inscriure el Programa d'actuació en la secció primera, «Programes d'actuació integrada», del Registre Municipal de Programes d'Actuació, amb caràcter previ a la publicació prevista en el següent punt de la part dispositiva.  
Tercer. Publicar el present acord en el Butlletí Oficial de la Província i en el Diari Oficial de la Generalitat Valenciana.  
  
Quart. Citar la mercantil, en la seua condició de promotora del present programa, a la subscripció del conveni de programació, transcorreguts quinze dies des de la publicació en el DOGV prevista en el punt anterior.  
  
Cinqué. El promotor haurà de depositar a l'Ajuntament un aval bancari per import del 5 % del valor de les obres d'urbanització, és a dir el 5 % de 42.630,80 ?, en definitiva 2.131,54 ?, abans de la signatura del conveni.  
  
Sisé. Així mateix, el promotor depositarà davant l'Ajuntament la quantitat de 120.414,97 ?, substitutiu del 5 % del valor de l'aprofitament tipus que li correspon en concepte de cessió a l'Ajuntament per a aquesta mena d'actuacions, abans de la signatura del conveni.  
  
Seté. El promotor, una vegada ferma en via administrativa l'acord aprovatori de la reparcel·lació, procedirà a la inscripció en el Registre de la Propietat, després de l'atorgament de document públic que expresse el seu contingut.  
  
Huité. Contra aquesta resolució que posa fi a la via administrativa podrà interposar:  
  
a) Recurs de reposició amb caràcter potestatiu. Termini: un mes a comptar des de l'endemà de la recepció d'aquesta notificació. Si en el mes de venciment no hi haguera dia equivalent, s'entendrà que el termini expira l'últim dia del mes. Òrgan davant el qual s'interposa: davant el mateix que ha dictat l'acte administratiu.  
b) Recurs contenciós administratiu directament. Termini: dos mesos comptats des de l'endemà de la recepció d'aquesta notificació. Òrgan: davant el Jutjat Contenciós Administratiu de Castelló, exceptuant el que està disposat en l'art. 14.1 de la Llei 29/1998, de 13 de juliol, de la jurisdicció contenciós administrativa.  
No obstant això, podrà interposar qualsevol altre recurs que considere oportú.»  
  
Cosa que es publica de conformitat amb l'art. 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Benicàssim, 29 de setembre de 2021.- El regidor delegat, p. d. (D 2021/0564): Carlos Luis Díaz Miró.